Opintojen johdantoluento perjantaina 4.10.2019 klo 16.00-17.00. Tarkempi paikka ilmoitetaan ilmoittautuneille.
Tämä monitieteinen oppiaine on suunnattu kaikille hoiva-, hoito-, kasvatustyötä tekeville ja siitä kiinnostuneille: terveys-, sosiaali-, kasvatus-, ja nuorisotyötä tekeville henkilöille kuten esim. opettajille, koulunkäyntiavustajille, päivähoitajille, kerhonohjaajille, valmentajille, sairaanhoitajille ja näiden alojen opiskelijoille sekä lasten ja nuorten vanhemmille ja isovanhemmille.
Lasten ja nuorten psyykkinen hyvinvointi -perusopintokokonaisuuden tavoitteena on, että opiskelija ymmärtää perinnöllisten ominaisuuksien, ympäristötekijöiden sekä vallitsevan kulttuurin merkityksen lasten ja nuorten psykososiaaliselle kehitykselle. Oppiaineen tavoitteena on lisätä opiskelijoiden ymmärrystä ja tietoa monista samanaikaisesti lasten ja nuorten hyvinvointiin vaikuttavista tekijöistä sekä antaa valmiuksia kohdata nyky-yhteiskunnan ja tämän päivän haasteita lasten ja nuorten kanssa toimiessa.
Lasten ja nuorten psyykkiseen pahoinvointiin sekä mielenterveyden ongelmiin on kiinnitetty lisääntyvästi huomiota ja hoidon tarve on kasvanut viimeisten vuosikymmenten aikana. Erilaisten ongelmien on lisäksi todettu herkästi kasautuvan samoihin perheisiin. Varhainen puuttuminen lasten ja nuorten mielenterveyden ongelmiin ja vanhempien tukeminen kasvatustehtävässä voivat ehkäistä ongelmien kasautumista. Lasten ja nuorten psyykkisen kehityksen ja siihen liittyvien tekijöiden huomiointi eri ympäristöissä edesauttaa lasten ja nuorten selviytymistä rakentavalla tavalla kasvuun liittyvistä kehitysvaiheista ja niiden haasteista.
Johdanto lasten ja nuorten psyykkinen hyvinvointi perusopintojen opiskeluun
Lapsen biopsykososiaalinen kehitys ja sen häiriintyminen 5 op (UEF) - AY7020901
Lasten ja nuorten hyvinvoinnin sosiaaliset ulottuvuudet 5 op (UEF) - AY7020902
Stressi- ja kriisitilanteet lapsuudessa ja nuoruudessa 5 op (UEF) - AY7020903
Oppiminen ja koulusuoriutuminen 5 op (UEF) - AY7020904
Lasten, nuorten ja perheiden palvelut kasvun tukena 5 op (UEF) - AY7020905
24.9.2019 mennessä Pohjois-Pohjanmaan kesäyliopiston Oulun, Kuusamon, Pyhäjärven tai Ylivieskan toimipaikkaan